ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**CONSILIUL LOCAL**

# P R O I E C T

## H O T Ă R Â R E

**privind acordarea mandatului special reprezentantului municipiului Câmpulung Moldovenesc**, **județul Suceava în Adunarea Generală a Asociației Județene pentru Apă și Canalizare Suceava și Asociației Județene pentru Apă și Canalizare Suceava**, **să aprobe în Adunarea Generală a Asociației, tarifele pentru diverse prestări de servicii pentru activitățile de apă și de canalizare epurare**, **propuse de societatea ACET S.A. Suceava**, **Actul adițional nr. 12 la Contractul de delegare a gestiunii serviciilor publice de alimentare cu apă și de canalizare și mandatarea Președintelui AJAC Suceava să semneze Actul adițional nr. 12**

**la Contractul de delegare**

Consiliul Local al Municipiului Câmpulung Moldovenesc, întrunit în ședința ordinară din \_\_\_\_\_\_ septembrie 2025;

Având în vedere:

- Referatul de aprobare al Primarului Municipiului Câmpulung Moldovenesc înregistrat la nr.\_\_\_\_\_\_\_\_\_\_ din \_\_\_\_\_\_\_\_\_ 2025;

 - Raportul de specialitate al Serviciului Gospodărire municipală din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_\_\_\_ din \_\_\_\_\_\_\_\_\_\_2025;

 - Raportul de specialitate al Compartimentului juridic din cadrul Primăriei Municipiului Câmpulung Moldovenesc, înregistrat la nr. \_\_\_\_\_\_\_din \_\_\_\_\_\_\_\_\_ 2025;

 - Adresa 574 din 22.08.2025 a AJAC Suceava, înregistrată la nr. 30095 din 25.08.2025;

 - Prevederile art. 8 alin. (3) lit. d2) și art. 10 alin. (5) teza a doua și ale art. 43 alin. (8) din Legea serviciilor comunitare de utilităţi publice nr. 51/2006, republicată, cu modificările și completările ulterioare;

 - Prevederile Legii serviciului de alimentare cu apă şi de canalizare nr. 241/2006, republicată, cu modificările și completările ulterioare;

 - Prevederile art. 16 alin. (3) lit. d), art. 17 alin. (2) lit. c), art. 20 alin. (3) și ale art. 21 alin. (1) din Statutul Asociației Județene pentru Apă și Canalizare Suceava.

 În temeiul. art. 129 alin. (2) lit. d) coroborat cu alin. (7) lit. n), art.139 alin.(1) și art.196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

 **Art.1.** Se acordă mandat special domnului Negură Mihăiță, reprezentantul municipiului Câmpulung Moldovenesc, județul Suceava, să voteze și să aprobe în Adunarea Generală a Asociației Județene pentru Apă și Canalizare Suceava, tarifele pentru diverse prestări de servicii pentru activitățile de apă și de canalizare epurare, propuse de societatea ACET S.A. Suceava, conform Anexei nr. 1 și Anexei nr. 2 la prezenta hotărâre,Actul adițional nr. 12 la Contractul de delegare a gestiunii serviciilor publice de alimentare cu apă și de canalizare și mandatarea Președintelui AJAC Suceava să semneze Actul adițional nr. 12 la Contractul de delegare.

 **Art.2.** Se acordă mandat special Asociației Județene pentru Apă și Canalizare Suceava să aprobe în Adunarea Generală a AJAC Suceava, tarifele pentru diverse prestări de servicii pentru activitățile de apă și de canalizare epurare, propuse de Societatea ACET S.A. Suceava, conform Anexei nr. 1 și Anexei nr. 2 la prezenta hotărâre,Actul adițional nr. 12 la Contractul de delegare a gestiunii serviciilor publice de alimentare cu apă și de canalizare.

**Art.3.** Se avizează modificarea Contractului de delegare a gestiunii serviciilor publice de alimentare cu apă și de canalizare prin încheierea Actul adițional nr. 12 la Contractul de delegare a gestiunii serviciilor publice de alimentare cu apă și de canalizare, încheiat între AJAC Suceava și societatea ACET S.A. Suceava, conform anexei nr. 3 la prezenta hotărâre.

**Art.4.** Se mandatează președintele Asociaţiei Judeţene pentru Apă şi Canalizare Suceava, să semneze în nume propriu, dar și în numele și pe seama municipiului Câmpulung Moldovenesc, Actul adițional nr. 12 la Contractul de delegare a gestiunii serviciilor publice de alimentare cu apă și de canalizare încheiat între Asociaţia Judeţeană pentru Apă şi Canalizare Suceava și Operatorul Regional - Societatea ACET S.A. Suceava.

**Art.5.** Anexele nr. 1 - 3, fac parte integrantă din prezenta hotărâre.

**Art.6.** Adunarea Generală a asociaților AJAC Suceavași reprezentantul municipiului Câmpulung Moldovenesc în AGA AJAC Suceava vor aduce la îndeplinire prevederile prezentei hotărâri.

**INIŢIATOR**,

**Primar**,

**Negură Mihăiţă**